CELEX: 31987R1365
Language: el
Date: 1987-05-18 00:00:00
Title: Κανονισμός (ΕΟΚ) αριθ. 1365/87 του Συμβουλίου της 18ης Μαΐου 1987 που τροποποιεί τον κανονισμό (ΕΟΚ) αριθ. 4034/86 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του συνόλου επιτρεπομένων αλιευμάτων για το 1987 και ορισμένων όρων υπό τους οποίους μπορούν να αλιευθούν

Avis juridique important

|

31987R1365

Κανονισμός (ΕΟΚ) αριθ. 1365/87 του Συμβουλίου της 18ης Μαΐου 1987 που τροποποιεί τον κανονισμό (ΕΟΚ) αριθ. 4034/86 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του συνόλου επιτρεπομένων αλιευμάτων για το 1987 και ορισμένων όρων υπό τους οποίους μπορούν να αλιευθούν  

Επίσημη Εφημερίδα αριθ. L 129 της 19/05/1987 σ. 0015 - 0016

***** ΚΑΝΟΝΙΣΜΟΣ (ΕΟΚ) αριθ. 1365/87 ΤΟΥ ΣΥΜΒΟΥΛΙΟΥ  της 18ης Μαΐου 1987  που τροποποιεί τον κανονισμό (ΕΟΚ) αριθ. 4034/86 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του συνόλου επιτρεπομένων αλιευμάτων για το 1987 και ορισμένων όρων υπό τους οποίους μπορούν να αλιευθούν  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11,  την πρόταση της Επιτροπής,  Εκτιμώντας:  ότι, σύμφωνα με το άρθρο 3 του κανονισμού (ΕΟΚ) αριθ. 170/83, εναπόκειται στο Συμβούλιο να καθορίζει το σύνολο των επιτρεπομένων αλιευμάτων ανά απόθεμα ή ομάδα αποθεμάτων, το διαθέσιμο για την Κοινότητα μερίδιο καθώς και τους ειδικούς όρους υπό τους οποίους πρέπει να ασκείται η αλιεία των αλιευμάτων αυτών· ότι σύμφωνα με το άρθρο 4 του εν λόγω κανονισμού, αυτό το διαθέσιμο για την Κοινότητα μερίδιο κατανέμεται μεταξύ των κρατών μελών·  ότι ο κανονισμός (ΕΟΚ) αριθ. 4034/86 (2) καθόρισε, για ορισμένα αποθέματα ιχθύων ή ομάδες ιχθύων, το σύνολο επιτρεπομένων αλιευμάτων για το 1987 και ορισμένους όρους υπό τους οποίους μπορούν να αλιευθούν·  ότι ο κανονισμός (ΕΟΚ) αριθ. 4034/86 καθόρισε το διαθέσιμο για την Κοινότητα μερίδιο όσον αφορά το απόθεμα γάδου στην περιοχή του Spitzberg και της Νήσου των Άρκτων (διαίρεση CIEM II b)·  ότι η αλιεία, για το μερίδιο αυτό της Κοινότητας, μπορεί να πραγματοποιηθεί μόνον εφόσον κατανεμηθεί μεταξύ των κρατών μελών ·  ότι, για να εξασφαλιστεί αποτελεσματική διαχείριση, οι δυνατότητες αλίευσης θα πρέπει να κατανεμηθούν μεταξύ των κρατών μελών κατά τρόπο που να εγγυάται σχετική σταθερότητα των αλιευτικών δραστηριοτήτων· ότι, στη συγκεκριμένη περίπτωση, αυτή η κατανομή πρέπει να πραγματοποιηθεί κατά τρόπο που να εκφράζει δίκαιη σχέση μεταξύ των δικαιωμάτων που καθένα από τα κράτη μέλη μπορεί να προβάλλει και των διαρθρωτικών καταστάσεων που δημιουργούνται υπό αυτές τις περιστάσεις·  ότι η κατανομή του διαθέσιμου για την Κοινότητα μεριδίου του αποθέματος γάδου στην εν λόγω ζώνη δεν προδικάζει με κανένα τρόπο τα δικαιώματα και τις υποχρεώσεις που απορρέουν από τη συνθήκη των Παρισίων του 1920,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα αριθμητικά στοιχεία για το γάδο της διαίρεσης CIEM II b που αναφέρονται στο παράρτημα ΙΙ του κανονισμού (ΕΟΚ) αριθ. 4034/86 αντικαθίστανται από εκείνα που αναφέρονται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Μαΐου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 376 της 31. 12. 1986, σ. 39.  ΠΑΡΑΡΤΗΜΑ  1,3.4.5 //  //  //  // Απόθεμα   // Κράτος μέλος   // Ποσόστωση 1987  (σε τόνους)   //  // 1.2.3.4.5 // Είδος   // Γεωγραφικές περιοχές   // Ζώνη   //  //  //  //  //  //  //  // Γάδος   // Spitzberg και Νήσος των Άρκτων   // ΙΙ b)   // Βέλγιο  Δανία  Γερμανία  Ελλάδα  Ισπανία  Γαλλία  Ιρλανδία  Ιταλία  Λουξεμβούργο  Κάτω Χώρες  Πορτογαλία  Ηνωμένο Βασίλειο  Διαθέσιμο για τα κράτη μέλη   // 3 200  10 900  1 800  2 300  2 700  100 (1)   //   //   //   // Σύνολο ΕΟΚ   // 21 000   //  //   //   //   //  (1) Εκτός από τη Γερμανία, Ισπανία, Γαλλία, Πορτογαλία και Ηνωμένο Βασίλειο.